ОДС „Електродистрибуција“ а.д. Пале П Р И Ј Е Д Л О Г

 Скупштина акционара

Број: С - /25

Датум, 22.04.2025. године

 На основу члана 37. Статута ОДС „Електродистрибуција“ а.д. Пале, Скупштина акционара ОДС „Електродистрибуција“ а.д. Пале, на ванредној сједници одржаној дана 22.04.2025. године, донијела је

О Д Л У К У

 о усвајању Записника са ванредне сједнице Скупштине акционара

I

 Усваја се Записник са ванредне сједнице Скупштине акционара ОДС „Електродистрибуција“ а.д. Пале одржане дана 30.01.2025. године и исти чини саставни дио ове Одлуке.

 II

 Ова Одлука ступа на снагу даном доношења.

 Предсједник

 Скупштине акционара

ОДС „Електродистрибуција“ а.д. Пале П Р И Ј Е Д Л О Г

 Скупштина акционара

Број: С - /25

Датум, 22.04.2025. године

 На основу члана 53. став (1) Закона о електричној енергији (Сл. Гл. РС број: 68/20), члана 37. став (1) тачка 8. Статута Оператера дистрибутивног система „Електродистрибуција“ акционарско друштво Пале и претходно прибављење сагласности Регулаторне комисије за енергетику Републике Српске број: 01-633-6/23/Р-126-123, од 14.02.2025. године, Скупштина акционара ОДС „Електродистрибуција“ а.д. Пале, на ванредној сједници одржаној дана 22.04.2025. године, донијела је

О Д Л У К У

 о усвајању Десетогодишњег плана развоја дистрибутивне мреже ОДС „Електродистрибуција“ а.д. Пале за период 2025.-2034. године

I

 Усваја се Десетогодишњи план развоја дистрибутивне мреже ОДС „Електродистрибуција“ а.д. Пале за период 2025.-2034. године.

 II

 Десетогодишњи план развоја дистрибутивне мреже ОДС „Електродистрибуција“ а.д. Пале за период 2025.-2034. године чини саставни дио ове Одлуке и исти ће се јавно објавити на интернет страници Предузећа.

 III

 Ова Одлука ступа на снагу даном доношења.

Доставити: Предсједник

-Управи Предузећа; Скупштине акционара

- а/а.

ОДС „Електродистрибуција“ а.д. Пале П Р И Ј Е Д Л О Г

 Скупштина акционара

Број: С - /25

Датум, 22.04.2025. године

 На основу члана 37. став (1) тачка 9. Статута Оператера дистрибутивног система „Електродистрибуција“ акционарско друштво Пале, Скупштина акционара ОДС „Електродистрибуција“ а.д. Пале, на ванредној сједници одржаној дана 22.04.2025. године, донијела је

О Д Л У К У

о именовању једног в.д. члана Надзорног одбора

ОДС „Електродистрибуција“ а.д. Пале

I

 Именује се Предраг Парлић, дипл. правник, за вршиоца дужности члана Надзорног одбора ОДС „Електродистрибуција“ а.д. Пале.

 II

 Именовање се врши од 22.04.2025. године па до окончања процедуре избора и именовања чланова Надзорног одбора ОДС „Електродистрибуција“ а.д. Пале по конкурсу.

 III

 Ова одлука ступа на снагу даном доношења и објавиће се у „Службеном гласнику Републике Српске“.

Доставити: Предсједник

-Именованом; Скупштине акционара

-Управи Предузећа;

-Служби за финансије;

- а/а.

ОДС „Електродистрибуција“ а.д. Пале П Р И Ј Е Д Л О Г

 Скупштина акционара

Број: С - /25

Датум, 22.04.2025. године

На основу члана 6. Закона о јавним предузећима („Службени гласник Републике Српске“ број 75/04 и 78/11), члана 8. Закона о министарским, владиним и другим именовањима Републике Српске („Службени гласник РС“ број 41/03) и члана 42. Статута Оператера дистрибутивног система „Електродистрибуција“ акционарско друштво Пале, Скупштина акционара ОДС „Електродистрибуција“ а.д. Пале, на ванредној сједници одржаној дана 22.04.2025. године донијела је

О Д Л У К У

о утврђивању услова, стандарда и критеријума за избор и именовање чланова Надзорног одбора ОДС „Електродистрибуција“ а.д. Пале испред Матичног предузећа и Фонда за реституцију Републике Српске

I

Овом одлуком ближе се утврђују услови, стандарди и критеријуми за избор и именовање два члана Надзорног одбора ОДС „Електродистрибуција“ а.д. Пале испред Матичног предузећа и Фонда за реституцију Републике Српске, односно три члана уколико акционари који имају мањински удио у акцијама Предузећа не искористе своје право за избор једног члана у Надзорном одбору.

Под критеријумима за избор и именовање чланова Надзорног одбора из претходне тачке сматрају се: степен образовања, стручно звање, радно искуство, као и други услови утврђени овом Одлуком.

II

Кандидати за избор и именовање из члана 1. ове одлуке морају испуњавати сљедеће услове:

 А) Општи услови:

1. да су држављани Републике Српске, односно Босне и Херцеговине;
2. да су старији од 18 година;
3. да имају општу здравствену способност;
4. да нису отпуштани из државне службе на основу дисциплинске мјере на било ком нивоу власти у БиХ или ентитета, у периоду од три године прије дана објављивања овог конкурса;
5. да нису осуђивани за кривично дјело које их чини неподобним за обављање послова члана Надзорног одбора;
6. да се против њих не води кривични поступак;
7. да се на њих не односи члан IX тачка 1. Устава БиХ.

Б) Посебни услови:

1. висока стручна спрема (VII степен) техничког или друштвеног смјера;
2. најмање пет година радног искуства у струци;
3. познавање проблематике из области електропривреде;
4. познавање садржаја и начина рада органа Акционарског друштва;
5. доказани резултати рада на ранијим пословима.

III

Сукоб интереса

Кандидати за члана Надзорног одбора не могу обављати дужност и активности или бити на положају који доводи до сукоба интереса, како је то прописано одредбама:

* члана 5. Закона о спречавању сукоба интереса у органима власти Републике Српске („Службени гласник Републике Српске“, број: 73/08 и 52/14),
* члана 13. Закона о јавним предузећима („Службени гласник Републике Српске“ број: 75/04 и 78/11),
* члана 5. Закона о министарским владиним и другим именовањима РС

 („Службени гласник Републике Српске“ број: 41/03).

IV

Чланове Надзорног одбора ОДС „Електродистрибуција“ а.д. Пале на основу спроведеног конкурса и приједлога Комисије за избор именује Скупштина акционара.

 V

Ова Одлука ступа на снагу даном доношења и објавиће се у „Службеном гласнику Републике Српске“ и дневном листу „Независне Новине“.

 Предсједник Скупштине акционара

ОДС „Електродистрибуција“ а.д. Пале П Р И Ј Е Д Л О Г

 Скупштина акционара

Број: С - /25

Датум, 22.04.2025. године

На основу члана 6. Закона о јавним предузећима ("Службени гласник Републике Српске" број 75/04 и 78/11), члана 8. Закона о министарским, владиним и другим именовањима Републике Српске ("Службени гласник РС" број 41/03) и члана 42. Статута Оператера дистрибутивног система „Електродистрибуција“ акционарско друштво Пале, Скупштина акционара ОДС „Електродистрибуција“ а.д. Пале, на ванредној сједници одржаној дана 22.04.2025. године донијела је

О Д Л У К У

о расписивању јавног конкурса за избор и именовање чланова Надзорног одбора ОДС „Електродистрибуција“ а.д. Пале испред Матичног предузећа и Фонда за реституцију Републике Српске

I

 Расписује се јавни конкурс за избор и именовање два члана Надзорног одбора ОДС „Електродистрибуција“ а.д. Пале испред Матичног предузећа и Фонда за реституцију Републике Српске, односно три члана уколико акционари који имају мањински удио у акцијама Предузећа не искористе своје право за избор једног члана у Надзорном одбору.

II

 Текст јавног конкурса за избор и именовање чланова Надзорног одбора ОДС „Електродистрибуција“ а.д. Пале испред Матичног предузећа и Фонда за реституцију Републике Српске чини саставни дио ове Одлуке и исти ће се објавити у „Службеном гласнику Републике Српске“ и у дневном листу „Независне Новине“.

 III

 Ова Одлука ступа на снагу даном доношењa.

 Предсједник Скупштине акционара

ОДС „Електродистрибуција“ а.д. Пале П Р И Ј Е Д Л О Г

 Скупштина акционара

Број: С - /25

Датум, 22.04.2025. године

На основу члана 6. Закона о јавним предузећима („Службени гласник Републике Српске“ број 75/04 и 78/11), члана 8. Закона о министарским, владиним и другим именовањима Републике Српске („Службени гласник РС“ број 41/03), члана 42. Статута Оператера дистрибутивног система “Електродистрибуција“ акционарско друштво Пале и Одлуке о утврђивању услова, стандарда и критеријума за избор и именовање чланова Надзорног одбора број: С-\_\_\_\_/25 од 22.04.2025. године, Скупштина акционара ОДС „Електродистрибуција“ а.д. Пале на ванредној сједници одржаној дана 22.04.2025. године, расписује

Ј А В Н И К О Н К У Р С

за избор и именовање чланова Надзорног одбора

ОДС „Електродистрибуција“ а.д. Пале испред Матичног предузећа и Фонда за реституцију Републике Српске

I Основ

Чланове Надзорног одбора ОДС „Електродистрибуција“ а.д. Пале именује Скупштина акционара на приједлог Комисије за избор у складу са Законом о јавним предузећима, Законом о министарским, владиним и другим именовањима Републике Српске и Статутом Предузећа.

II Надлежност

Надлежност, послови, обавезе и одговорности чланова Надзорног одбора утврђене су Законом о јавним предузећима и Статутом Предузећа.

III Број и мандат

По овом конкурсу бираће се и именовати два члана Надзорног одбора ОДС „Електродистрибуција“ а.д. Пале испред Матичног предузећа и Фонда за реституцију Републике Српске, односно три члана уколико акционари који имају мањински удио у акцијама Предузећа не искористе своје право за избор једног члана у Надзорном одбору.

Мандат чланова Надзорног одбора је 4 (четири) године, уз могућност поновног избора.

IV Стандарди и критеријуми

 А) Општи услови:

1. да су држављани Републике Српске односно Босне и Херцеговине,
2. да су старији од 18 година,
3. да имају општу здравствену способност,
4. да нису отпуштани из државне службе на основу дисциплинске мјере на било ком нивоу власти у БиХ или ентитета, у периоду од три године прије дана објављивања овог конкурса,
5. да нису осуђивани за кривично дјело које их чини неподобним за обављање послова члана Надзорног одбора,
6. да се против њих не води кривични поступак,
7. да се на њих не односи члан IX тачка 1. Устава БиХ.

Б) Посебни услови:

1. висока стручна спрема (VII степен) техничког или друштвеног смјера,

2. најмање пет година радног искуства у струци,

3. познавање проблематике из области електропривреде,

4. познавање садржаја и начина рада органа Акционарског друштва,

5. доказани резултати рада на ранијим пословима.

V Сукоб интереса

Кандидати за чланове Надзорног одбора не могу обављати дужност и активности или бити на положају који доводи до сукоба интереса, како је то прописано одредбама:

* члана 5. Закона о спречавању сукоба интереса у органима власти Републике Српске („Службени гласник Републике Српске“, број: 73/08).
* члана 13. Закона о јавним предузећима („Службени гласник Републике Српске“ број: 75/04 I 78/11),
* члана 5. Закона о министарским владиним и другим именовањима РС („Службени гласник Републике Српске“ број: 41/03).

VI Потребна документа

Уз писмену пријаву на Конкурс са адресом пребивалишта и бројем телефона, кандидати су дужни доставити (у оригиналу или овјереној копији) доказе о испуњавању општих и посебних услова:

 - увјерење о држављанству (не старије од шест мјесеци),

* извод из матичне књиге рођених,
* овјерену копију дипломе о завршеној школи,
* увјерење о радном искуству у струци,
* биографију о кретању у служби.

Доказ о здравственој способности и Увјерење о невођењу кривичног поступка достављају само они кандидати који буду изабрани, у року од 15 дана од дана доношења Одлуке о именовању.

Документа достављена уз пријаву морају бити у оргиналу или овјерене копије.

За доказе из тачке 4. и 7. општих услова кандидати достављају овјерену писмену изјаву као и овјерену писмену изјаву о непостојању сукоба интереса.

Са свим кандидатима који испуне услове конкурса и уђу у ужи избор, Комисија за избор ће обавити интервју, о чему ће кандидати бити благовремено обавијештени.

VII Објављивање конкурса

Јавни конкурс ће бити објављен у „Службеном гласнику Републике Српске“ и дневном листу „Независне новине“.

VIII Рок за подношење пријава

Рок за подношење пријава је 14 дана од посљедње објаве конкурса.

Непотпуне и неблаговремене пријаве неће се узимати у разматрање.

Пријаве се могу доставити лично на протокол Предузећа или на адресу ОДС „Електродистрибуција“ а.д. Пале, Николе Тесле број 12 Пале, са назнаком „Комисија за избор чланова Надзорног одбора“ - НЕ ОТВАРАТИ.

 Предсједник Скупштине акционара

ОДС „Електродистрибуција“ а.д. Пале П Р И Ј Е Д Л О Г

 Скупштина акционара

Број: С - /25

Датум, 22.04.2025. године

 На основу члана 37. и члана 42. Статута Оператера дистрибутивног система „Електродистрибуција“ акционарско друштво Пале, Скупштина акционара ОДС „Електродистрибуција“ а.д. Пале, на ванредној сједници одржаној дана 22.04.2025. године донио је

 О Д Л У К У

о именовању Комисије за избор и именовање чланова Надзорног одбора

 ОДС „Електродистрибуција“ а.д. Пале испред Матичног предузећа и

Фонда за реституцију Републике Српске

I

 За чланове Комисије за избор и именовање чланова Надзорног одбора ОДС „Електродистрибуција“ а.д. Пале испред Матичног предузећа и Фонда за реституцију Републике Српске именују се:

 - Испред Матичног Предузећа:

1. Момчило Дамјанац-предсједник Комисије;
2. Срећко Миловић-члан;
3. Шћепо Вујић-члан.

- Из реда запослених ОДС „Електродистрибуција“ а.д. Пале

1. Слободан Бутулија-члан;
2. Владанка Кулашинац- члан.

За секретара Комисије именује се Роса Дракулић-Самарџић.

II

Задатак Комисије за избор је да размотри пријаве приспјеле на конкурс, сачини листу са ужим избором кандидата који испуњавају критеријуме за именовање, по потреби прикупи додатне информације о кандидатима, обави интервјуе и након тога предложи ранг листу са најбољим кандидатима Скупштини Предузећа на разматрање и одлучивање.

 III

 Комисија за избор ће радити у сагласности са Одлуком о утврђивању услова, стандарда и критеријума за избор и именовање чланова Надзорног одбора, расписаним јавним конкурсом, одредбама Закона о јавним Предузећима, Закона о министарским, владиним и другим именовањима Републике Српске и Статутом ОДС „Електродистрибуција“ а.д. Пале.

IV

 Ова Одлука ступа на снагу даном доношења.

Доставити: Предсједник

- Члановима Комисије; Скупштине акционара

- а/а.